Здравейте, какъв е срока за изплащане на обезщетенията по чл. 222 ал. 1. На 11.09.2020 оставих декларацията заедно с трудовата ми книжка при бившия ми работодател, но не ми отговориха кога ще ми бъде преведено обезщетението.  

ОТ Чл. 228.ал. 3 следва ли работодателят да ми изплати обещетението в последния ден на този месец, попринип тогава ни превеждат и заплатите. 




срок за изплащане на обезщетение по чл. 222 ал.1
================================================

 

Обезщетението се изплаща след като работникът или служителят представи доказателства, че не е започнал работа по трудово правоотношение или е постъпил на работа с по-ниско трудово възнаграждение. Като доказателство може да представи трудова книжка, а понякога в практиката работодателят може да изисква от работника да попълни и декларация. Ако работникът или служителят е постъпил на нова работа, той е длъжен да представи на работодателя си при постъпването на работа трудовата си книжка съгласно чл. 348, ал. 2 КТ. След като впише необходимите обстоятелства в нея, работодателят е длъжен незабавно да я върне на работника или служителя. – обезщетение за оставане без работа се дължи и на работник или служител, който е пенсионер, при наличие на изискванията на чл. 222, ал. 1 КТ. Без значение е обстоятелството, че лицето е пенсионер, той има право на това обезщетение заради работата, която е изпълнявал по трудовия си договор.”  

Ако работодателят не изплати дължимото обезщетение, работникът или служителят може да го търси по съдебен ред. Давността за предявяване на иска е 3-годишна, считано от датата, когато плащането е станало изискуемо (арг. от чл. 358, ал. 1, т. 3 и ал. 2, т. 2 КТ).  

Щом на 11.09.2020 г. Ви е изтекъл единия месец, в който сте останала без работа, задължението за изплащане на обезщетението е възникнало в месец септември. Работодателят има срок да изплати обезщетението до последния ден на месеца, следващ месеца, през който е възникнало задължението. На кратко – до 31.10.2020 г. работодателят има задължението да Ви изплати полагащото обезщетение.


